**ikt.szám: ……../2025.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2025. február 12-én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Tima Zoltán Ferenc

Kolonics Szilvia

Szakács Balázs

Tóth Péter

képviselők

**Távol van**: Tóth Péter

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Tóth Péter képviselő távolmaradását előre jelezte. Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**1/2025.(II.12.) önkormányzati határozat**

Nagyacsád Község Önkormányzatának képviselő-testülete 2025. február 12-i ülésének napirendjét az alábbiak szerint határozza meg:

1. 2025. évi Belső ellenőrzési terv elfogadása

Előadó: polgármester

1. Iskolai körzethatár tervezet jóváhagyása

Előadó: polgármester

1. Polgármester illetményének és költségtérítésének jóváhagyása

Előadó: polgármester

1. Helyi esélyegyenlőségi Program felülvizsgálata

Előadó: polgármester

1. Feladat-ellátási szerződés módosítása

Előadó: polgármester

1. Hatósági ügyek

Előadó: polgármester

**Napirendek tárgyalása**:

**1)2025. évi Belső ellenőrzési terv elfogadása**

**Előadó: polgármester**

Szalóky Nándor polgármester ismerteti az előterjesztést.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**56/2024. (XII.5.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja Nagyacsád Község Önkormányzat 2025. évi belső ellenőrzési tervét az előterjesztés szerint. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**2)Iskolai körzethatár tervezet jóváhagyása**

**Előadó: polgármester**

Szalóky Nándor polgármester ismerteti az előterjesztést. Elmondja, hogy az elmúlt évekhez hasonlóan a Vargha Gyula Református Óvoda és Általános Iskola a kötelező felvételt biztosító iskola.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**57/2024. (XII.5.) önkormányzati határozat**

Nagyacsád Község Önkormányzatának Képviselő-testülete a Pápai Tankerületi Központ 2025/2026. tanévre vonatkozóan kötelező felvételt biztosító körzethatár javaslatát az előterjesztés szerint jóváhagyja.

A Képviselő-testület felkéri a polgármestert, hogy a döntésről az érintetteket értesítse.

Határidő: 2025. február 15.

Felelős: polgármester

**3)Polgármester illetményének és költségtérítésének jóváhagyása**

**Előadó: polgármester**

Szalóky Nándor polgármester ismerteti az előterjesztést. Elmondja, hogy Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. §-a tartalmazza a polgármesteri tisztséget betöltők díjazását. **Az Mötv.** vonatkozó rendelkezéseit érintő - 2024. november 29-től hatályos - **módosításának eredményeképpen a polgármester illetményének összege a törvény alapján megemelkedik.**

Az új hatályos szabályok a polgármesterek díjazását a nemzetgazdasági átlagkeresethez igazítják. **Az Mötv. 71. § (4) bekezdésének b) pontja alapján – a 501 – 1500 fő lakosságszámú település főállású polgármestere** esetében – a polgármester megbízatásának időtartamára havonta **a nemzetgazdasági átlagkereset 1,75-szeresének megfelelő összegű illetményre jogosult.**

Az Mötv. 71. §-a kiegészült egy értelmező rendelkezéssel, melyet a (4a) bekezdés tartalmaz. Ez meghatározza, hogy a polgármester illetményének számításánál a tárgyévet megelőző évnek a január-decemberre, a teljes munkaidőben alkalmazásban állók bruttó átlagkeresetére a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a Központi Statisztikai Hivatal által meghatározott nemzetgazdasági átlagkeresetet kell alapul venni.

Az Mötv. 146/M. §-ban foglalt **szabályozás a polgármesteri illetmény 2024. október 1-től történő emelését biztosítja**. E szerint: „*E törvénynek a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvénnyel megállapított 71. § (1)–(4a) bekezdésében foglaltakat 2024. október 1-jétől kell alkalmazni. A 71. § (4a) bekezdésében meghatározott polgármesterekre vonatkozóan a polgármesteri illetmény 2024. évi megállapítása a 2023. év január–december közti időszakban a teljes munkaidőben alkalmazásban állók esetében a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a 2024-ben közzétett nemzetgazdasági átlagkereset alapulvételével történik”.*

A Központi Statisztikai Hivatal hivatalos közleménye alapján – amely a Magyar Közlöny mellékleteként megjelenő Hivatalos Értesítő 2024. évi 12. számában jelent meg – a 2023. évre vonatkozó havi bruttó átlagkereset (nemzetgazdasági átlagkereset) – 589.114,-Ft volt.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 131. § (1) bekezdésében foglaltak értelmében az illetményt száz forintra kerekítve kell megállapítani, mely szabályozásra a **társadalmi megbízatású** polgármester tiszteletdíjának képviselő-testület általi megállapításánál figyelemmel kell lenni.

A képviselő-testületnek továbbra sincs mérlegelési lehetősége a kérdésben, viszont alakszerű határozatban deklarálnia kell az Mötv. rendelkezései alapján, hogy milyen összegű illetmény illeti meg a település polgármesterét.

A polgármester illetménye a módosított és fentebb ismertetett jogszabályi rendelkezések alapján tehát **1.030.949,5,-Ft** .

Az Mötv 71. § (5) bekezdése alapján a társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult.

*Ezen rendelkezés alapján* ***a társadalmi megbízatású polgármester tiszteletdíja 515.500.- Ft*** *száz forintra kerekítve****.***

Az Mötv. 71. § (6) bekezdése változatlan tartalommal rögzíti, hogy a polgármester havonta az illetményének 15%-ában meghatározott összegű költségtérítésre jogosult.

A jogszabály alapján a polgármester **költségtérítése tehát 77.325,-Ft.**

A fentiek alapján a polgármester havi tiszteletdíja, illetve költségtérítése **mindösszesen bruttó 592.825.- Ft.**

A fentiek alapján kérem a Képviselő-testülettől az alábbi határozati javaslat egyszerű többséggel történő elfogadását!

Szalóky Nándor polgármester bejelenti érintettségét, kéri a szavazásból történő kizárását.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**58/2024. (XII.5.) önkormányzati határozat**

Nagyacsád község Önkormányzat Képviselő-testülete úgy döntött, hogy Szalóky Nándor polgármestert kizárja a szavazásból.

Határidő: azonnal

Felelős: polgármester, aljegyző

Szalóky Nándor polgármester megkérdezi, hogy a napirenddel kapcsolatban van-e kérdés, hozzászólás.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**59/2024. (XII.5.) önkormányzati határozat**

A Nagyacsád Község Önkormányzat Képviselő-testülete Szalóky Nándor társadalmi megbízatású polgármester tiszteletdíját – figyelembevéve a Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 146/M. §-ban foglaltakat - 2024. október 1-től 2025. június 30-ig, az Mötv. 71. § (4) bekezdés b) pontja alapján bruttó 515.500.- Ft-ban, költségtérítését ugyanezen időponttól az Mötv. 71. § (6) bekezdése alapján bruttó 77.325.- Ft-ban állapítja meg.

**Határidő:** azonnal

**Felelős:** aljegyző, polgármester

**4)Helyi esélyegyenlőségi Program felülvizsgálata**

**Előadó: polgármester**

Szalóky Nándor polgármester elmondja, hogy az előző ülésen is felülvizsgáltuk, nem módosítottuk, de közben jelezte a referens, hogy szükséges egy 0. Települési szintű probléma felvetése a programban, így szükséges annak módosítása. Ismerteti az előterjesztést.

Szalóky Nándor polgármester megkérdezi, hogy a napirenddel kapcsolatban van-e kérdés, hozzászólás.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**60/2024. (XII.5.) önkormányzati határozat**

Nagyacsád község Önkormányzat Képviselő-testülete a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011.(XII.27.) Korm. rendelet 6. § (1) bekezdése alapján, a 58/2022.(XI.10.) önk-i határozatával elfogadott Nagyacsád község Helyi Esélyegyenlőségi Programját (a továbbiakban: HEP) az egyenlő bánásmódról és az esély egyenlőség előmozdításáról szóló 2003. évi CXXV. törvényben foglaltaknak megfelelően áttekintette, és a határozat melléklete szerinti, és a HEP részét képező Intézkedési tervet jóváhagyja.

Határidő: azonnal

Felelős: polgármester, aljegyző

**5)Feladat-ellátási szerződés módosítása**

**Előadó: polgármester**

Szalóky Nándor polgármester elmondja, hogy megkereste Dr. Duga Erika, valamint dr. Kovács Zsuzsanna háziorvos, hogy szükséges a rendelési idő módosítása, mivel a Mezőlak, Békás, Mihályháza körzetben nincs háziorvos, és helyettesítés szükséges. A rendelési órák száma nem változna, de 3 nap helyett csak két napot fog rendelni Nagyacsádon. Ez nem szerencsés, mert szerda után sok a kieső idő, amíg hétfőn elmehet valaki orvoshoz. Kértük, hogy a hétfő, szerda mellett még péntekre kerüljön be egy óra rendelés, megrövidítve a szerdai rendelési időt. A doktornő nem értett egyet a rendelés elaprózásával, mivel sok időt elvesz a ki-bepakolás, mire összeáll az informatikai rendszer, és nagyon kevés idő jutna a betegekre. Ezek után kértük, hogy akkor vagy hétfő, csütörtök, vagy kedd péntek legyen a rendelés, de ezt sem tudja a doktornő megoldani. Megküldte a rendelési idő javaslatát, amitől eltérni nem tud.

Tóth Péter képviselő elmondja, hogy a hétfő az jó.

Szalóky Nándor polgármester elmondja, hogy igen, a hétfőnek sokan fognak örülni. A két rendelési napnak viszont nem valószínű

Tima Zoltán Ferenc képviselő elmondja, hogy legalább van orvos, nem tudunk vele mit csinálni.

Szalóky Nándor polgármester megkérdezi, hogy a napirenddel kapcsolatban van-e kérdés, hozzászólás.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**61/2024. (XII.5.) önkormányzati határozat**

Nagyacsád Község Önkormányzat Képviselő-testülete – a rendelési idő megváltozása miatt – a határozat 1. számú melléklete szerint hozzájárul az Egyházaskesző, Nagyacsád, Nemesgörzsöny község Önkormányzatának a Medemil Ferrarius Kft. -vel (Dr. Kovács Zsuzsanna háziorvos, cégjegyzékszám: 19-09-522911. asz: 27799198-1-19, statisztikai sz: 27799198-8621-113-19, székhely: 8500 Pápa, Harmadik u. 2.) kötött feladatellátási szerződés 1. mellékletének módosításához.

Nemesgörzsöny Község Önkormányzat Képviselő-testülete felhatalmazza a polgármestert a szerződés aláírására.

Felelős: polgármester

Határidő: azonnal

1. melléklet

|  |  |  |  |  |  |
| --- | --- | --- | --- | --- | --- |
|  | hétfő  délelőtt | kedd | szerda | csütörtök | péntek |
| Egyházaskesző | 08.00-11.00 |  |  | 13.30-15.30 |  |
| Nemesgörzsöny |  | 12.30-15.30 |  |  | 08.00-10.30 |
| Nagyacsád | 11.15-13.45 |  | 12.30-15.30 |  |  |

prevenciós rendelés :

szerda 10.30-12.30 NA

péntek 10.30-12.30 NG

|  |  |  |
| --- | --- | --- |
| szolgáltatás | helye | ideje |
| Iskola-egészségügyi rendelés (Vargha Gyula Reformtus Óvoda és Általános Iskola, Tengelic Természetvéd Óvoda Nagyacsádi Tagóvodája, Szanyi Szent Anna Katolikus Általános Iskola és Óvoda Egyházaskeszői telephelye) | 8522 Nemesgörzsöny, Petőfi u. 20/A, Nemesgörzsöny háziorvosi rendelő | minden hónap 1. szerdája, 11.00-12.00-ig |

Szalóky Nándor polgármester elmondja, hogy a 6.) napirendet a testület zárt ülésen tárgyalja.

Szalóky Nándor polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. december 5-i nyilvános ülés 15 óra 41 perckor berekeszti, és zárt ülés keretében folytatja tovább.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző